
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT

asupra Propunerii legislative pentru înfiinţarea Muzeului Istoriei Totalitarismului


Propunerea legislativă pentru înfiinţarea Muzeului Istoriei Totalitarismului a fost transmisă Comisiei pentru cultură, arte, mijloace de informare în masă, cu adresa nr. P. l - x 515 din 2 decembrie 2014 şi înregistrată la Comisiei cu nr. 4c-10/210 din data de 03 decembrie 2014.

Comisia pentru cultură, arte, mijloace de informare în masă a fost sesizată în fond cu această propunere legislativă, spre avizare fiind transmisă Comisiei pentru buget, finanţe şi bănci, Comisiei pentru drepturile omului, culte şi problemele minorităţilor naţionale şi Comisiei juridice, de disciplină şi imunităţi. Până la data întocmirii raportului s-a primit avizul favorabil al Comisiei pentru drepturile omului, culte şi problemele minorităţilor naţionale, emis cu nr. 4c-5/665/03.12,2014, avizul negativ al Comisiei pentru buget, finanţe şi bănci, emis cu nr. 4c-2/601/0303.2015 şi avizul negativ al Comisiei juridice, de disciplină şi imunităţi, emis cu nr. 4c-11/1156/03.12 2014.

În raport de obiectul şi conţinutul reglementării, iniţiativa legislativă face parte din categoria legilor ordinare.


În calitate de primă Cameră sesizată, Senatul a respins iniţiativa legislativă în şedinţa din 24 noiembrie 2014. 

Propunerea legislativă a fost dezbătută în şedinţa Comisiei din 9 februarie 2016. La lucrările Comisiei au fost prezenţi 22 deputaţi, din totalul de 24 de membri ai Comisiei.

În conformitate cu prevederile art. 55 din Regulamentul Camerei Deputaţilor, republicat, din partea Guvernului, a participat la lucrările Comisiei, domnul Alexandru Oprean, secretar de stat în cadrul Ministerului Culturii. Propunerea legislativă are ca obiect de reglementare înfiinţarea unui muzeu al istoriei totalitarismului în Fortul Jilava 13, fost loc de încarcerare a deţinuţilor politici.

 Raportul Comisiei a fost adoptat cu unanimitatea voturilor celor prezenţi în sală în momentul votării. Potrivit prevederilor art. 75 din Constituţia României, republicată, şi ale art. 2 din Regulamentul Camerei Deputaţilor, republicat, Camera Deputaţilor este Cameră decizională. 

În urma dezbaterii, Comisia pentru cultură, arte, mijloace de informare în masă propune respingerea Propunerii legislative pentru înfiinţarea Muzeului Istoriei Totalitarismului.


Motivarea respingerii se întemeiază pe următoarele considerente: 

Luările de cuvânt precum şi opiniile exprimate în cadrul dezbaterilor au condus la votul în favoarea respingerii iniţiativei legislative, ţinând cont de faptul că în prezent sunt pe circuitul legislativ mai multe iniţiative legislative ce au acelaşi obiect de reglementare, şi anume constituirea unui muzeu al crimelor comunismului, într-un sediu corespunzător, care să expună o viziune corectă asupra perioadei de dictatură comunistă şi să cinstească memoria victimelor persecuţiilor politice. 
             PREŞEDINTE,


                SECRETAR,

     Gigel – Sorinel ŞTIRBU
                        Florin – Costin PÂSLARU
